ai4bharat/Pralekha huggingface dataset:
صحت اور خاندانی بہبود کی وزارت
گذشتہ 24 گھنٹوں کے دوران 50000 سے کم معاملات سامنے آئے
روبہ صحت ہوئے افراد اور سرگرم مریضوں کی تعداد کے درمیان فرق میں مسلسل اضافہ
نئی دہلی، 08 نومبر، 2020: بھارت میں گذشتہ 24 گھنٹوں میں 45674 افراد کے کووِڈ۔19 سے متاثر پائے جانے کے ساتھ یومیہ 50000 سے کم معاملات سامنے آئے ہیں۔ یومیہ نئے معاملات میں 15 اکتوبر سے مسلسل کمی ہو رہی ہے۔
کووِڈ۔19 کے نئے معاملات کے مقابلے میں بیماری سے صحتیاب ہونے والے افراد کی تعداد زیادہ ہے اور گذشتہ 24 گھنٹوں کے دوران 49082 مریض صحتیاب ہوئے ہیں۔ یہ رجحان آج 37ویں دن بھی دیکھا گیا۔ اس نے سرگرم معاملات کی تعداد میں کمی لانے میں اہم کردار ادا کیا ہے، جو فی الحال 5.12 لاکھ ہے۔
ملک میں آج کووِڈ۔19 سے متاثرہ معاملات کی تعداد 512665 ہے۔ یہ معاملات ملک کے اب تک کے مجموعی مثبت معاملات کا محض 6.03 فیصد ہیں، جس سے مریضوں کی تعداد میں کمی کا اشارہ ملتا ہے۔
ملک میں 7868968 افراد کے اس مرض سے روبہ صحت ہونے سے کووِڈ۔19 صحتیابی کی شرح 92.49 فیصد ہوگئی ہے۔ صحتیاب ہوئے افراد اور مریضوں کی تعداد کے درمیان فی الحال 7356303 کا فرق ہے۔ اس فرق میں مسلسل اضافہ ہو رہا ہے۔
روبہ صحت ہوئے 76 فیصد افراد 10 ریاستوں / مرکز کے زیر انتظام علاقوں سے ہیں۔
واحد دن میں سب سے زیادہ روبہ صحت ہونے والے افراد کی تعداد کے معاملے میں کیرالا نے مہاراشٹر کو پیچھے چھوڑ دیا ہے۔ گذشتہ 24 گھنٹوں کے دوران کیرالا میں 7120 افراد صحتیاب ہوئے جبکہ مہاراشٹر میں یہ تعداد 6478 رہی۔
76 فیصد نئے معاملات 10 ریاستوں اور مرکز کے زیر انتظام علاقوں میں درج کیے گئے ہیں۔
گذشتہ 24 گھنٹوں کے دوران کیرالا میں 7201 معاملات درج کیے گئے جبکہ دہلی میں اس سے کچھ ہی کم یعنی 6953 معاملات سامنے آئے۔ کل سامنے آئے 3959 نئے معاملات کے ساتھ مہاراشٹر دونوں ریاستوں سے کافی پیچھے تیسر نمبر پر رہا۔
گذشتہ 24 گھنٹوں کے دوران 559 اموات واقع ہوئیں۔
ان میں سے دس ریاستوں / مرکز کے زیر انتظام علاقوں میں تقریباً 79 فیصد اموات واقع ہوئیں۔ 26.8 فیصد سے زائد نئی اموات  مہاراشٹر میں ہوئیں۔ دہلی اور مغربی بنگال 79 اور 58 نئی اموات کے ساتھ بالترتیب دوسرے اور تیسرے مقام پر رہے۔
امور صارفین، خوراک اور عوامی تقسیم کی وزارت
صارفین کے امور کے محکمے نے دہلی میں ٹماٹر کی دستیابی اور قیمت کا جائزہ لیا، مدر ڈیری کو ہدایت دی کہ اپنی تمام دکانوں کے ذریعے ٹماٹر40روپے فی کلو گرام فروخت کرے
نئی دہلی،19؍جولائی،صارفین کے امور کے محکمے  نے آج ڈی او سی اے کے سکریٹری جناب اویناش کے سریواستو کی صدارت میں ایک اعلی ٰ سطحی بین وزارتی کمیٹی کی میٹنگ میں دیگر فریقو کے ساتھ دہلی میں ٹماٹر کی قیمت اور دستیابی کا جائزہ لیا۔ اس بات کا مشاہدہ کیا گیا ہے ٹماٹر کی قیمت 10 جولائی 2019 سے تیزی سے بڑھی ہے۔ بڑھتی ہوئی قیمت پر فوری کنٹرول کرنے کے لئے مندرجہ ذیل فیصلے کئے گئے ہیں۔
1-مدر ڈیری کو ہدایت دی گئی ہے کہ وہ اپنی تمام خردہ دکانوں کے ذریعے 40 روپے فی کلو گرام ٹماٹروں کی فروخت فوری طور پر شروع کرے اور مارکیٹ میں بھی ان کی سپلائی میں اضافہ کرے تاکہ اس بات کو یقینی بنایا جاسکے کہ صارفین کو معیاری ٹماٹر کم قیمت پر دستیاب ہوں۔
2-دہلی حکومت کے خوراک اور سول سپلائی کے محکمے کو بھی ہدایت دی گئی ہے کہ وہ تاجروں اور نقل وحمل کی سہولت فراہم کرنے والوں پر زور دے کہ وہ منڈیوں میں ٹماٹروں کی سپلائی میں اضافہ کریں تاکہ قیمتوں میں اضافے پر فوری طور پر کنٹرول کیا جاسکے۔
باغبانی کے ڈویژن  نے اشارہ دیا ہے کہ صورت حال وقتی ہے اور سپلائی میں اضافہ شروع ہوگیا ہے ۔ بارش کی وجہ سے مارکیٹ میں ٹماٹر کی سپلائی متاثر ہوئی تھی اور اب پھر معمول پر آ جائے گی۔
U-3284
(Visitor Counter : 45
وزارت دفاع
ایچ اے ایل کے لائٹ یوٹیلیٹی ہیلی کاپٹر  نے ابتدائی سرگرمیوں کے لئے منظوری حاصل کی
05 فروری، 2021 کو بنگلورو میں فضائی اسٹیشن یہالانکا میں جاری ایرو انڈیا 2021 کے دوران وزیر دفاع راجناتھ سنگھ کی موجودگی میں لائٹ یوٹیلیٹی ہیلی کاپٹر  کو، سینٹر فار ملیٹری ایئر وردینیس اینڈ سرٹیفکیشن  کی جانب سے ابتدائی سرگرمیوں سے متعلق منظوری حاصل ہوئی۔
ہندوستان ایرومیٹک لمیٹڈ  کے چیئرمین اور منیجنگ ڈائرکٹر جناب آر مادھون نے کہا کہ ایچ اے ایل کی جانب سے خود کفالت اور مسلح افواج کی آپریشنل مؤثریت میں اضافے کے لئے اندرونِ ملک تحقیق و ترقی پروگراموں پر زور دیا جا رہا ہے۔
ڈائرکٹر  جناب اروپ چٹرجی نے کہا کہ بنیادی ہیلی کاپٹر کی کارکردگی تمام علاقوں اورہر طرح کی صورتحال میں اطمینان بخش پائی گئی ہے۔ ایچ اے ایل فی الحال ایل یو ایچ پر مربوط اور فلائٹ ٹیسٹنگ مشن رول ساز وسامان کے مرحلے میں ہے۔ ایچ اے ایل معینہ مدت کے اندر صارفین کی ضروریات کی تکمیل کے لئے مکمل طور پر تیار ہے۔
ایل یو ایچ ایک تین ٹن کلاس نئی پیڑھی کا واحد انجن والا ہیلی کاپٹر ہے جسے اندرونِ ملک ایچ اے ایل کے روٹری وِنگ ریسرچ اینڈ ڈیزائن سینٹر کے ذریعہ تیار کیا گیا ہے، جس میں بھارت کی مخصوص متنوع صورتحال میں آپریشن کے لئے موافق خصوصیات موجود ہیں۔ ایل یو ایچ فوج کے زیر استعمال پرانے ہوچکے چیتا / چیتک ہیلی کاپٹروں کی جگہ لے گا۔
ایل یو ایچ میں، میسرز سفران ہیلی کاپٹر انجن ، فرانس کا ایک سنگل ٹربو شافٹ انجن آرڈیڈن 1یو موجود ہے جو ہمالیہ میں خاصی بلندی پر مشن کو مکمل کرنے لئے درکار طاقت کا حامل ہے۔ ایل یو ایچ اسمارٹ کاکپٹ ڈسپلے سسٹم ، جدید ایچ یو ایم ایس  سے آراستہ ہے اور اسے مختلف ضروریات اور مسلح کاروائیوں میں استعمال کے لئے تیار کیا گیا ہے۔
سرٹیفکیشن سے متعلق تمام تر سرگرمیاں جیسے گراؤنڈ ٹیسٹنگ، گراؤنڈ ٹیسٹ وہیکل اینڈیورینس رنس، سسٹم ٹیسٹنگ، گرم موسم میں مشق، ٹھنڈے موسم میں مشق، سمندر کی سطح پر مشق اور گرم موسم میں زیادہ اونچائی پر مشق مکمل ہو چکی ہیں۔ پرواز سے متعلق کی گئیں مشقوں کی بنیاد پر، بنیادی ہیلی کاپٹر سرٹیفکیشن کے لئے تمام پی جے ایس کیوآر ضروریات کی تسلی بخش طریقے سے تعمیل کی جا چکی ہے۔
وزارت اطلاعات ونشریات
اطلاعات و نشریات کے مرکزی وزیر مملکت ڈاکٹر ایل مروگن سری لنکا کا دورہ کریں گے
اطلاعات و نشریات کے مرکزی وزیر مملکت ڈاکٹر ایل مروگن 9 سے 12 فروری 2023 تک سری لنکا کا دورہ کریں گے، جہاں وہ حکومت ہند کی گرانٹ سے تعمیر ہونے والے جافنا کلچرل سنٹر کو سری لنکا کے عوام کے لئے وقف کریں گے۔ وزیراعظم نے مارچ 2015 میں اس سنٹر کا سنگ بنیاد رکھا تھا۔
سری لنکا میں اپنے قیام کے دوران ڈاکٹر مروگن ایسے کئی مقامات پر جائیں گے، جو سری لنکا میں حکومت ہند کی جانب سے عوام سے عوام کے رابطوں کے فروغ میں دی جانے والی ساجھیداری کی عکاس ہیں۔ وہ اپنے قیام کے دوران مختلف شعبہ ہائے زندگی سے تعلق رکھنے والے افراد سے بھی ملیں گے۔
جافنا کلچرل سنٹر ہندوستان اور سری لنکا کے درمیان ترقیاتی ساجھیداری کی ایک شاندار نظیر ہے۔ یہ پروجیکٹ شمالی صوبے کے عوام کے ثقافتی بنیادی ڈھانچے کے فروغ کے مقصد سے شروع کیا گیا تھا۔جدید ترین سہولیات سے لیس اس سنٹر میں 2 فلور پر میوزیم قائم ہے، تھیئٹر کی طرز کا ایک وسیع و عریض آڈیٹوریم ہے، جہاں 600 سے زیادہ افراد کی گنجائش ہے، ایک11 منزلہ لرننگ ٹاور اور ایک پبلک اسکوائر ہے، جو ایمفی تھیٹر کے طور پر استعمال کیاجا سکتا ہے۔
وزیراعظم کا دفتر
وزیر اعظم نے فاکس کون کے چیئرمین، جناب یونگ لیو سے ملاقات کی
وزیر اعظم جناب نریندر مودی نے آج فاکس کون کے چیئرمین جناب یونگ لیو سے ملاقات کی۔
ایک ٹویٹ میں وزیر اعظم نے کہا:
”فاکس کون کے چیئرمین جناب یونگ لیو سے مل کر خوشی ہوئی۔ میں سیمی کنڈکٹر سمیت، ہندوستان میں الیکٹرانکس مینوفیکچرنگ کی صلاحیت کو بڑھانے کے ان کے منصوبوں کا خیر مقدم کرتا ہوں۔ ای وی مینوفیکچرنگ کے لیے ہمارا زور نیٹ صفر اخراج کے ہمارے عزم کے مطابق ہے۔“
سماجی انصاف اور تفویض اختیارات کی وزارت
معذور افراد کو تفویض اختیارات کے محکمے کی سکریٹری نے سیہور مدھیہ پردیش میں ‘نیشنل انسٹی ٹیوٹ آف مینٹل ہیلتھ ری ہیبلی ٹیشن’ کا سنگ بنیاد رکھا
نئی دہلی،03/مارچ سماجی انصاف اور تفویض اختیارات کی وزارت کے معذور افراد کو تفویض اختیارات کے محکمے کی سکریٹری محترمہ شکنتلا ڈی گیم لن نے آج مدھیہ پردیش کے ضلع سیہور میں بھوپال سیہور ہائی وے کے ساتھ ساتھ شیرپور گاؤں میں ‘نیشنل انسٹی ٹیوٹ آف مینٹل ری ہیبلی ٹیشن’ کا سنگ بنیاد رکھا۔ یہ انسٹی ٹیوٹ ملک میں اپنی طرح کا پہلا انسٹی ٹیوٹ ہوگا۔ مرکزی حکومت نے ابتدائی تین برسوں کی مدت کے لیے اس پروجیکٹ کے واسطے 180 کروڑ روپئے کے خرچ کو منظوری دی ہے۔ اس انسٹی ٹیوٹ کے لیے تقریباً 25 ایکڑ رقبے کی زمین مدھیہ پردیش حکومت نے اکتوبر 2018 میں مفت الاٹ کی تھی۔
یہ انسٹی ٹیوٹ ذہنی صحت کی بحالی کے شعبے میں تربیت شدہ پروفیشنلز تیار کرنے اور صلاحیت سازی کا کام کرنے کے لیے ایک جامع کثیر موضوعاتی نظریے کا استعمال کرکے ذہنی صحت کی بحالی کو فروغ دے گا اور ذہنی امراض سے متاثر افراد کی بازآباد کاری کے لیے پالیسی اور پروگرام / ماڈل تیار کرنے میں حکومت کی مدد کرے گا۔ یہ انسٹی ٹیوٹ پیشے ورانہ کونسل، دیکھ بھال کرنے، نفسیاتی نرسنگ، کمیونٹی پر مبنی باز آبادکاری، کلینیکل سائیکلوجی اور نفسیاتی سوشل ورک وغیرہ کے شعبے میں سرٹیفکیٹ کورس سے لے کر ایم فل تک کے مختلف کورس چلائے گا۔
اس انسٹی ٹیوٹ کی عمارت کی تعمیر کا کام سی پی ڈبلیو ڈی بھوپال کرے گا اور اس کے دو سال کی مدت میں مکمل ہوجانے کی توقع ہے۔ تعمیر کے مرحلے میں اس انسٹی ٹیوٹ کے ذریعے کچھ کورس چلائے جائیں گے اور عارضی ایکوموڈیشن سے چند خدمات فراہم کرائی جائے گی۔ یہ انسٹی ٹیوٹ جب پوری طرح کام کرنے لگے گا تو یہ ذہنی طور پر بیمار لوگوں کو معاشرے کے خاص دھارے میں شامل کرنے سمیت ان کی باز آبادکاری کے لیے مختلف ماڈل تیار کرنے کے علاوہ ذہنی صحت کی بحالی کے شعبے میں ایک ماہر ادارے کے طور پر کام کرے گا۔
اس موقع پر مدھیہ پردیش حکومت کے سماجی انصاف کے پرنسپل سکریٹری جناب اشوک شاہ، حکومت ہند کے معذور افراد کو تفویض اختیارات کے محکمے کی جوائنٹ سکریٹری محترمہ ڈولی چکربرتی، سی پی ڈبلیو ڈی کے چیف انجینئر محمد کمال احمد، سیہور کے ضلع کلکٹر جناب گنیش شنکر مشرا اور مرکزی وریاستی حکومت کے دیگر افسران بھی موجود تھے۔
۔ ۔ ۔ ۔ ۔ ۔ ۔ ۔ ۔ ۔

U. No. 1360
(Visitor Counter : 81
وزارت آیوش
آیوش کے محکمے کے مرکزی وزیر جناب سربانند سونووال نے گاندھی دھام میں ‘آیوش وین’ کا افتتاح کیا
بندرگاہوں، جہاز رانی اور آبی شاہراہوں نیز آیوش کے مرکزی وزیر جناب سربانند سونووال نے آیوش وین کا افتتاح کیا، جو کہ آیورویدک پیڑ پودوں کے لئے ایک مخصوص جنگل کا پروگرام ہے۔ اس پروگرام کا انعقاد شہر میں دین دیال پورٹ ٹرسٹ  – روٹری فورسٹ میں کیا گیا۔ آیوش وین اُس سبز – بیلٹ کے علاقے میں ڈی پی ٹی کے ذریعے الاٹ کردہ 30 ایکڑ اراضی پر قائم کیا گیا ہے، جہاں شجر کاری کی جارہی ہے، جس کا مقصد شہری علاقوں میں سبزہ زار کو بہتر بنانا اور کَچھ خطے میں جنگلات کے گھنے پن میں اضافہ کرنا ہے۔ مرکزی وزیر نے اس آغاز کے موقع پر ایک پودہ بھی لگایا۔
اس موقع پر خطاب کرتے ہوئے مرکزی وزیر نے آیوش وین کو فروغ دینے کے لئے تمام شراکت داروں کی ستائش کی اور ہندوستان کے طبی پیڑ پودوں کے وسیع تر امکانات اور فوائد کو اُجاگر کیا۔ وزیر موصوف نے ہندوستان کے طبی روایتی نظاموں کے امکانات کو حقیقت کا رنگ دینے میں آیوش کی وزارت کے ذریعے کئے گئے کاموں پر روشنی بھی ڈالی۔‘‘وزیراعظم جناب نریندر مودی جی کی قیادت کے تحت آیوش عالمی مرحلے پر پہنچ گئی ہے اور عالمی پیمانے پر صحت وتندرستی کے مقبول بڑے نظاموں میں سے ایک بن رہی ہے۔’’
اس موقع پر کَچھ حلقے سے رکن پارلیمان جناب ونود چاؤلہ، گاندھی دھام کی رکن اسمبلی محترمہ مالتی مہیشوری، حکام اور عمائدین بھی موجود تھے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-12018
(Visitor Counter : 119
شہری ہوابازی کی وزارت
اڑان / آر سی ایس کے تحت احمد آباد۔ کاندلہ براہ راست روزانہ پرواز کا آغاز
نئی دلّی، 19 نومبر /ایئر انڈیا کے تحت کلّی ملکیت کے ذیلی دارہ الائنس ایئر نے اڑان / آر سی ایس اسکیم کے تحت اپنے 228 ویں روٹ پر احمد آباد اور بندر گاہ کے شہر کاندلہ کے درمیان روزانہ براہ راست پرواز کا آغاز کر دیا ہے۔ اڑان، آر سی ایس اسکیم کے تحت کاندلہ الائنس ایئر کا 55 واں پڑاؤ ہے۔ یہ پرواز پیر سے جمعہ تک چلا کرے گی۔
اس پر واز کے شروع ہونے سے کاندلہ سے مسافر اب احمد آباد کے راستے ناسک اور حیدر آباد تک سہولت کے ساتھ سفر کر سکتے ہیں، اس طرح ان کے سفر میں لگنے والے وقت میں بھی کمی آئے گی۔ کاندلہ ہوائی اڈے سے شروع ہونے والی یہ تیسری اڑان ہے۔ فی حال اسپائس جیٹ اور ٹرو جیٹ ممبئی اور احمد ۱آباد کے لئے روزانہ پرواز کا اہتمام کرتے ہیں۔ یہ پروازیں بھی تجارتی ہب گاندھی دھام اور ملک کی اہم بندر گاہ دین دیال بندر گاہ کے لئے بھی بہتر رابطہ کی سہولت فراہم کرتی ہیں۔
اڑان اسکیم کے تحت آر سی ایس راستوں پر ہوائی ٹریفک میں 242 فیصد کا قابل ستائش اضافہ درج ہوا ہے جس کے باعث عام آدمی کو مارکیٹ کی اوسط قیمت پر یہ سہولیات فراہم ہوئی ہیں۔
اڑان۔ آر سی ایس اسکیم کے تحت الائنس ایئر اب الاٹ کئے گئے 50 روٹوں پر پروازیں چلا رہی ہے۔ اور اس نے اڑان 2 اور اڑان 3.1 اسکیم کے روٹ کے تحت 16 نومبر، 2019 سے چنڈی گڑھ سے دھرم شالہ اور دھرم شالہ سے چنڈی گڑھ کے لئے پروازیں شروع کی ہیں۔
ایئر انڈیا کے کوڈ شیئر کے ذریعہ الائنس ایئر نہ صرف اندرون ملک علاقائی رابطہ فراہم کر رہی ہے بلکہ یہ ملک اور بیرون ملک کے مسافروں کو بھی بلا رکاوٹ علاقائی رابطہ کی سہولت فراہم کر رہی ہے۔
اڑان اسکیم ملک کی تمام ریاستوں اور مرکز کے زیر انتظام علاقوں کو بھارت کی شہری ہوا بازی مارکیٹ میں تقریباً 700 روٹوں کے ذریعہ جوڑے گی۔
۔۔۔۔۔۔
U.5208
(Visitor Counter : 57
زراعت اور کاشتکاروں کی فلاح و بہبود کی وزارت
مدھیہ پردیش کے مانڈو میں فارمر پروڈیوسر کمپنیوں کے بورڈ آف ڈائریکٹرز اور سی ای او کے لئے تربیت کا انعقاد
مدھیہ پردیش کے مانڈو میں فارمر پروڈیوسر کمپنیوں کے بورڈ آف ڈائریکٹرز اور سی ای اوز کی ٹریننگ حکومت ہند کی وزارت زراعت نے ٹرانسفارم رورل انڈیا فاؤنڈیشن  کے تعاون سے منعقد کی تھی۔ واضح رہے کہ اس بار جی-20 کی چوٹی کانفرنس کا موضوع ‘وسودھیو کٹمبکم’ ہے اور ‘زرعی کاروبار میں خواتین کی شرکت’ بڑھانے کے مقصد سے ریاست کے 8 اضلاع میں 22 خواتین کسان پروڈیوسر کمپنیوں کے بورڈ آف ڈائریکٹرز اور سی ای اوز کی 2 روزہ میٹنگ ہوئی۔ ٹریننگ کا اہتمام منڈو میں واقع کمیونٹی ٹریننگ سینٹر میں کیا گیا تھا۔ اس پروگرام میں شرکاء کو بزنس پلاننگ کی تربیت دی گئی۔ قابل ذکر یہ بات ہے کہ مدھیہ پردیش رورل لائیولی ہڈ مشن، ٹرانسفارم رورل انڈیا فاؤنڈیشن ، نیشنل ایسوسی ایشن فار فارمر پروڈیوسر آرگنائزیشن  اور فروغ دینے والی تنظیموں کی مدد سے ریاست میں خواتین کسانوں کی آمدنی میں ان فارمر پروڈیوسر کمپنیوں کے ذریعہ جہاں مکمل خواتین ممبر ہیں، اضافہ کرنے اور ان کی معاشی ترقی کو ممکن بنانے کی کوششیں جاری ہیں۔
واضح رہے کہ ہندوستان یکم دسمبر 2022 سے 30 نومبر 2023 تک جی-20 کی صدارت کر رہا ہے جس میں ہندوستان کا نعرہ 'واسودھائیو کٹمبکم' تھیم کے تحت اپنا نعرہ "ایک زمین - ایک خاندان - ایک مستقبل" ہے۔اس جی-20 سربراہی اجلاس کی ہندوستان کی صدارت کے دوران کئی پروگرام منعقد کیے جا رہے ہیں۔مانڈو میں منعقد پروگرام میں وزارت زراعت، حکومت ہند کے جوائنٹ ڈائرکٹر جناب ایس آر انگلے، ریاستی محکمہ زراعت کے ڈپٹی ڈائریکٹر جناب گیان سنگھ موہنیا، آتما پروجیکٹ کےجناب کیلاش ماگر اور ایم پی دیہی روزی رویلہوڈ کے ضلع پروجیکٹ منیجر نے شرکت کی۔ مشن، محترمہ اپرنا پانڈے موجود تھیں۔
ٹی آر آئی ایف کے جناب سندیپ سکسینہ نے کہا کہ مرکزی حکومت نے 10000 ایف پی اوز کی تشکیل کا نشانہ مقرر کیا ہے جس کے تحت خواتین کی ملکیت والی خواتین کسان پروڈیوسر کمپنیاں بنائی جائیں گی۔ مدھیہ پردیش دیہی روزی روٹی مشن خواتین تنظیموں کے ذریعے ذریعہ معاش کو بااختیار بنانے کی کوشش کر رہا ہے اور یہ کمپنیاں اس مقصد کو پورا کرنے میں مدد کریں گی۔ این اے ایف پی او ہر قسم کی تربیت فراہم کرے گا۔ انہوں نے یہ بھی بتایا کہ اب تک 22 کمپنیاں بنائی گئی ہیں اور 2 کو تربیت دی جا چکی ہے۔ موجودہ فصلوں کی کٹائی کے بعد ان کی خریداری، ذخیرہ کرنے، پروسیسنگ اور مارکیٹنگ کے لیے کوششیں کی جائیں گی۔ اس پس منظر میں بورڈ آف ڈائریکٹرز اور سی ای او کو کاروبار کرنے کی تربیت دی جا رہی ہے۔
جناب انگلے نے بتایا کہ جی-20 گروپ 19 ممالک اور یوروپییونین پر مشتمل ہے۔ اس گروپ کا قیام عالمی اقتصادی اور مالیاتی مسائل، تجارت، آب و ہوا میں تبدیلی، پائیدار ترقی، صحت، زراعت، توانائی اور ماحولیات سمیت دیگر مسائل پر بات چیت کے لیے عمل میں لایا گیا تھا۔ اس سال ہندوستان کو صدارت کا موقع ملا ہے جو کہ فخر کی بات ہے اور ساتھ ہی ساتھ یہ ذمہ داری بھی ہے کہ ہم دنیا کو 'واسودھیوا کٹمبکم' کی اپنی روایت سے واقف کرائیں۔
محترمہ اپرنا نے دھر ضلع میں زراعت میں خواتین گروپوں کے کاموں کے بارے میں معلومات فراہم کیں جبکہ محترمہ موہنیا نے محکمہ زراعت کے منصوبوں کے بارے میں تفصیلات بتائیں۔
خواتین زرعی صنعت کاروں نے بھی پروگرام میں اپنی کامیابی کی کہانیاں پیش کیں۔بڈوانی سے محترمہ یوگیتا پاٹیدار نے بتایا کہ کمپنی کیسے بنی اور انہوں نے تربیت سے کیا سیکھا۔ مناور کی پریم دیدی نے کہا کہ زرعی کاروباری بننے کے بعد ان کی آمدنی اور اعتماد دونوں میں اضافہ ہوا ہے۔ پروگرام کے اختتام پر انسٹرکٹر جناب اجے گہلوت نے تمام مہمانوں اور شرکاء کا شکریہ ادا کیا۔
سماجی انصاف اور تفویض اختیارات کی وزارت
صحت مند جسم، مستحکم دماغ، ہم آہنگی یوگا کے جوہر ہیں - مرکزی وزیر مملکت اے نارائن سوامی
سماجی انصاف اور عطائےاختیار کے مرکزی وزیر مملکت جناب اے نارائن سوامی نے کہا کہ صحت مند جسم، مستحکم دماغ، ہم آہنگی یوگا کے جوہر ہیں۔ وہ آج مملا پورم بیچ مندر میں منعقدہ 8ویں بین الاقوامی یوگا ڈے  تقریب سے خطاب کر رہے تھے۔ انھوں نے کہا کہ یوگا مراقبہ، کرما اور عقیدت کا مجموعہ ہے۔
انھوں نے کہا کہ وزیر اعظم جناب نریندر مودی کی عظیم کوششوں کے ساتھ ہندوستان کی سب سے قابل فخر روایت ، یوگا کو اقوام متحدہ نے 11 دسمبر 2014 کو تسلیم کیا تھا۔ اس کے ساتھ ہی اقوام متحدہ نے 21 جون کو بین الاقوامی یوگا دن کے طور پر منانے کا اعلان کیا ہے۔ اس کے ساتھ وزیر اعظم نے ہمارے ملک میں ابھرنے والے اس شاندار فن کا جشن دنیا سے منوایا ہے۔
جب کہ ہم آزادی کا 75 واں سال - آزادی کا امرت مہوتسو منا رہے ہیں، 8ویں آئی ڈی وائی کی تقریبات کے ایک حصے کے طور پر ملک بھر میں 75 مشہور مقامات پر بڑے پیمانے پر یوگا کے مظاہرے منعقد کیے جا رہے ہیں۔ انھوں نے مزید کہا کہ اس سلسلے میں عالمی شہرت یافتہ مملا پورم میں بڑے پیمانے پر یوگا کا مظاہرہ ہو رہا ہے جس میں بڑی تعداد میں لوگوں کی شرکت ہو رہی ہے۔ انھوں نے کہا کہ یوگا فار ہیومینٹی اس سال کے بین الاقوامی یوگا ڈے کی تھیم کا مرکز ہے، انھوں نے مزید کہا کہ تھیم کا مقصد لوگوں میں ہمدردی، مہربانی، اتحاد، جسمانی صحت اور ذہنی صحت پیدا کرنا ہے۔
وزیر اعظم مودی گزشتہ آٹھ سالوں سے ملک کے لیے انتھک محنت کر رہے ہیں۔ وزیر موصوف نے کہا کہ انتھک محنت کرنے کے لیے وزیر اعظم کے فٹ رہنے کا راز یوگا ہے۔ انھوں نے مزید کہا کہ یوگا کی مشق مختلف بیماریوں کا حل ہے جس میں ڈپریشن بھی شامل ہے جو کہ جدید بیٹھنے والی طرز زندگی کی وجہ سے ہوتا ہے۔
اس تقریب کا اہتمام سماجی انصاف اور عطائے اختیار کے محکمہ نے نیشنل سدھا انسٹی ٹیوٹ ، چنئی کے ساتھ مشترکہ طور پر کیا تھا۔ پروفیسر ڈاکٹر آر مینا کماری، ڈائریکٹر، این آئی ایس، جناب آر کے ورما، ڈپٹی ڈائریکٹر جنرل، ڈائریکٹوریٹ جنرل آف لائٹ، ہاؤسز اینڈ لائٹ شپس، نوئیڈا، ڈاکٹر سنجے تیاگی، ڈائریکٹر، سافٹ ویئر ٹیکنالوجی پارک آف انڈیا، الیکٹرانکس اور انفارمیشن ٹیکنالوجی کی وزارت، جناب کارتک چین سندر، ڈائرکٹر، ڈائریکٹوریٹ آف لائٹ ہاؤسز اینڈ لائٹ شپس، چنئی اور دیگر اس تقریب میں موجود تھے۔
پیٹرولیم اور قدرتی گیس کی وزارت
پی ایم جے آئی – وی اے این یوجنا کے تحت بایو ایتھنول پروجیکٹس
حکومت نے مارچ ، 2019 ء میں ایتھنول کی پیداوار کو آسان بنانے کے لیے لگنو سیلولوسز بایو ماس اور دیگر قابل تجدید خام مواد کا استعمال کرتے ہوئے ، ملک میں سیکنڈ جنریشن  ایتھنول پروجیکٹس قائم کرنے کے لیے مالی مدد فراہم کرنے کی خاطر "پردھان منتری جے آئی – وی اے این  یوجنا" کو مشتہر کیا تھا۔ اس اسکیم کے لیے 19-2018 ء سے 24-2023 ء کی مدت کے لیے کل مالیاتی اخراجات 1969.50 کروڑ روپے ہے۔ پی ایم جے آئی – وی اے این یوجنا کے آغاز کے بعد سے مندرجہ ذیل 2 جی پروجیکٹوں کے لیے 880 کروڑ روپئے کی منظوری دی گئی ہے۔
|
|
نمبر شمار
|
|
ادارہ
|
|
پروجیکٹ
|
|
منظور شدہ مالی مدد

|
|
1.
|
|
انڈین آئل کارپوریشن لمیٹڈ
|
|
کمرشیل
|
|
150
|
|
2.
|
|
بھارت پٹرولیم کارپوریشن لمیٹڈ
|
|
کمرشیل
|
|
150
|
|
3.
|
|
ہندوستان پٹرولیم کارپوریشن لمیٹڈ
|
|
کمرشیل
|
|
150
|
|
4.
|
|
نومالی گڑھ ریفائنریز لمیٹڈ
|
|
کمرشیل
|
|
150
|
|
5
|
|
منگلور ریفائنری اینڈ پیٹرو کیمیکلز لمیٹڈ
|
|
کمرشیل
|
|
100
|
|
6
|
|
شیل انڈیا مارکیٹس پرائیویٹ لمیٹڈ
|
|
کمرشیل
|
|
150
|
|
7
|
|
انڈین آئل کارپوریشن لمیٹڈ
|
|
ڈیمونسٹریشن
|
|
15
|
|
8
|
|
ہندوستان پٹرولیم کارپوریشن لمیٹڈ
|
|
ڈیمونسٹریشن
|
|
15
ایتھنول کی پیداوار کے لیے مذکورہ بالا منصوبے ملک میں ایتھنول بلینڈنگ پیٹرول پروگرام کی خاطر ایتھنول کی دستیابی کو بڑھانے کے لیے ہیں ، جس کے نتیجے میں قدرتی ایندھن کی درآمد پر انحصار کم ہوگا۔
یہ معلومات پیٹرولیم اور قدرتی گیس کی وزارت میں وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں فراہم کیں ۔
وزیراعظم کا دفتر
دیوالی کے موقع پر دنیا بھر کے قائدین کی جانب سے ارسال کی جانے والی مبارکبادکیلئے وزیراعظم نے شکریہ ادا کیا
نئیدہلی۔28؍اکتوبر۔وزیراعظم نریندر مودی نے برطانیہ کے وزیراعظم جناب بورس جانسن ، اسرائیل کے وزیراعظم جناب بنجامن نیتن یاہو، ریاستہائے متحدہ امریکہ کے صدر مسٹر ڈونالڈ ٹرمپ ، کنیڈا کے وزیراعظم جناب جسٹن ٹروڈو، اسرائیل کے صدر جناب ریووین ریولین، سنگاپور کے وزیراعظم جناب لی سین لونگ، امریکہ کے نائب صدر جناب مائیک پینس سمیت دنیا بھر کے قائدین کی جانب سے دیوالی کے موقع پر ارسال کی جانے والی مبارکباد کیلئے ان حضرات کا شکریہ ادا کیا ہے۔
بجلی کی وزارت
بجلی کی وزارت آزادی کا امرت مہوتسو کے تحت توانائی کی بچت کا قومی ہفتہ منا رہی ہے
بی ای ای کی جانب سے ایم ایس ایم ای کلسٹرز کی توانائی اور وسائل کی میٹنگ کے نتائج پر ورکشاپ اور تبادلہ ٔ خیال کا اہتمام
بی ای ای اور ایم ایس ایم ای کی وزارت نے ایک مشترکہ پلیٹ فارم ‘‘سمیکشا ’’وضع کیا
بجلی کی وزارت آزادی کا امرت مہوتسو کے تحت 8 سے 14 دسمبر 2021 تک توانائی کے بچت کا ہفتہ منا رہی ہے۔ اس کے حصے کے طور پر بجلی کی وزارت کے تحت بیورو آف انرجی ایفی شینسی  نے مختلف پروگراموں کا انعقاد کیا ہے۔
بیورو آف انرجی ایفی شینسی  نے بہت چھوٹی، چھوٹی اور درمیانی صنعتوں  کی وزارت کی توانائی اور وسائل کی میپنگ کے نتائج پر ایک ورکشاپ کا اہتمام کیا، جو 11 ؍ دسمبر 2021 کو انڈیا ہیبیٹیٹ سنٹر میں ہوا۔ یہ ورکشاپ آزادی کا امرت مہوتسو کے تحت توانائی کی بچت کے ہفتے کے دوران ہوئی ہے۔ بی ای ای کے افسران نے ہندوستان میں ایم ایس ایم ای کلسٹرز کے توانائی اور وسائل کی میپنگ کے اخذ کردہ نتائج پر تفصیلی روشنی ڈالی، جس میں 8 شعبوں اور 40 کلسٹرز کا احاطہ کیا گیا۔
ایم ایس ایم ای کا سیکٹر بڑی صنعتی اکائیوں کی ریڑھ کی ہڈی ہے۔ دیہی اور شہری دونوں علاقوں میں روزگار کے مواقع پیدا کرتا ہے۔
بی ای ای اور ایم ایس ایم ای کی وزارت نے مل کر اس طرح کے بہت سے اقدامات کئے ہیں، جن سے اس بات کو یقینی بنایا جا سکے کہ توانائی اور ماحولیات کے لئے موافق طریقے سے اس شعبے کی ترقی ہو۔ ایم ایس ایم ای سیکٹر میں مختلف فریقوں کے مابین تال میل کو یقینی بنانے کے لئے بی ای ای اور ایم ایس ایم ای کی وزارت نے مل کر ایک پلیٹ فارم ‘‘ سمیکشا’’ تیار کیا ہے۔ ۔ ایم ایس ایم ای سیکٹر میں توانائی کے مناسب استعمال اور بچت کو بہتر بنانے کے لئے بی ای ای نے متعدد اقدامات کئے ہیں۔
بی ای ای نے برآمداتی ایجنسیوں کی کوششوں کو سراہا، جنہوں نے بیورو کے لئے ایم ایس ایم ای سے متعلق پالیسی سازی میں آسانی کےلئے مطالعا ت کئے۔ ہندوستان نے اپنی مضر گیسوں کی شدت میں 45 فیصد کمی لانے اور آب و ہوا میں تبدیلی سے نمٹنے کے لئے کوششوں میں تیزی لانے کا مقصد متعین کیا ہے۔
ورکشاپ کا مقصد 9 منتخبہ ذیلی شعبوں میں توانائی اور وسائل کی میپنگ کے اعتبار سے بی ای ای کے کاموں سے اخذ کردہ نتائج پر غور کرنا تھا۔
پروگرام کے دوران موجود لوگوں میں فاؤنڈری اور فورجنگ ، اسٹیل ری رولنگ اور کاغذ ، شیشہ، کیمکلز، فارما اور برکس کے نمائندے اور انسٹی ٹیوٹ آف انڈین فاؤنڈری مین، ایسوسی ایشن آف انڈین فورجنگ انڈسٹری، اسٹیل تیار کرنے والی تنظیموں، کاغذ مل تنظیموں وغیرہ کے متعلقہ افراد اور افسران تھے۔
امور داخلہ کی وزارت
آئی پی سی اور سی آر پی سی میں ترامیم
وزیر مملکت برائے امور داخلہ، جناب اجے کمار مشرا نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
محکمہ سے متعلق پارلیمانی قائمہ کمیٹی برائے امور داخلہ نے اپنی 146ویں رپورٹ میں تجویز پیش کی ہے کہ ملک کے کرمنل جسٹس سسٹم کے بارے میں جامع نظرثانی کی ضرورت ہے۔ اس سے قبل پارلیمانی قائمہ کمیٹی نے اپنی 111ویں اور 128ویں رپورٹ میں ملک کے اندر موجود فوجداری قانون میں اصلاح کی ضرورت پر بھی زور دیا ہے اور کہا ہے کہ متعلقہ قوانین میں تھوڑی تھوڑی ترمیم کرنے کی بجائے پارلیمنٹ میں ایک جامع قانون بنانا چاہیے۔ تمام لوگوں کو سستا اور تیزی سے انصاف دلانے کے لیے ملک کے فوجداری قوانین میں جامع تبدیلیاں پیدا کرنے، عوام پر مرکوز قانونی ڈھانچہ تیار کرنے کے پیش نظر، حکومت نے تمام متعلقین سے صلاح و مشورہ کے بعد فوجداری کے قوانین یعنی تعزیرات ہند، 1860، فوجداری طریقہ کار کا ضابطہ، 1973 اور ہندوستانی گواہی کے قانون، 1872 میں جامع ترمیم کا عمل شروع کیا ہے۔
نیشنل لاء یونیورسٹی، دہلی کے وائس چانسلر کی چیئرمین شپ میں ایک کمیٹی بنائی گئی ہے، جو فوجداری کے قوانین میں اصلاحات کے بارے میں مشورہ دے گی۔ وزارت داخلہ نے گورنروں، ریاستوں کے وزرائے اعلیٰ، مرکز کے زیر انتظام علاقوں کے لیفٹیننٹ گورنر  اور ایڈمنسٹریٹرز، ہندوستان کے عزت مآب چیف جسٹس، متعدد ہائی کورٹوں کے عزت مآب چیف جسٹس، بار کونسل آف انڈیا، متعدد ریاستوں کی بار کونسل، متعدد یونیورسٹیوں/قانون کے اداروں اور تمام رکن پارلیمنٹ سے فوجداری کے قوانین میں جامع ترمیم سے متعلق مشورے طلب کیے ہیں۔ حکومت کمیٹی کی سفارشوں اور تمام متعلقین سے حاصل ہونے والے مشوروں کی بنیاد پر ایک جامع قانون بنانے کے لیے پابند عہد ہے۔